अभिनेत्री जिया खान की आत्महत्या के मामले में अब तक पुलिस ने फिल्म अभिनेता आदित्य पंचोली के बेटे सूरज को क्लीन चिट नहीं दी है। हालांकि पुलिस को अभी तक इस मामले में सूरज की भूमिका को लेकर सीधे सबूत नहीं मिले हैं। केवल पूछताछ कर बयान दर्ज किया गया है। पुलिस हैदराबाद के उस फिल्म प्रोड्यूसर पर भी शिकंजा कस सकती है जिससे जिया आखिरी बार काम के सिलसिले में मिली थीं।
पुलिस के अनुसार जिया व सूरज एक साल से एक दूसरे के संपर्क में थे। दोनों की मुलाकात फेसबुक पर हुई थी। कुछ दिनों के बाद दोनों एक दूसरे के अच्छे दोस्त हो गए। सूरज ने जिया को एक फोन उपहार में दिया था। इस मामले में सूरज, जिया के नौकर सहित आठ लोगों के बयान दर्ज किए गए हैं। अब तक जांच में पता चला है कि जिया को शक था कि सूरज का किसी लड़की के साथ संबंध है। सूरज के एक दोस्त का भी बयान दर्ज किया गया है।
सोमवार को जब जिया ने अपने फ्लैट में फांसी लगाकर आत्महत्या की थी, उस समय वह घर में अकेली थी। उसकी मां आदित्य पंचोली व अंजू महेंद्रू के साथ भोजन के लिए गई थी। आत्महत्या से पहले जिया व सूरज ने एक दूसरे को दस बार फोन किया था। दोनों के बीच काफी बहस हुई थी। लेकिन जब रात में जिया की मां घर पहुंची तो उसकी आत्महत्या की बात सामने आई।
आगे की स्लाइड्स में पढ़िए प्रोड्यूसर पर कस सकता है पुलिस का शिंकजा और पहली बार खुदकुशी की कोशिश के बाद जिया को लगे थे आठ टांके........
hin_Deva hin_Deva hin_Deva hin_Deva